શહેરના તમામ ડેવલપર્સ વિવિધ યોજનાઓ દ્વારા ગ્રાહકોને આકર્ષવાનો પ્રયત્ન કરતા હોય છે જેમાં આક્રમક પ્રચાર-અભિયાન દ્વારા આકર્ષક ભેટસોગાદો આપવાની વાત કરવામાં આવે છે. તેઓ ગમે તે ભોગે ગ્રાહકોને પોતાની તરફ વાળવા માગે છે. બિલ્ડરની વિશ્વસનીયતા જાણવા માટે સૌથી સરળ રસ્તો અગાઉ જેમણે આ બિલ્ડર પાસેથી ઘર ખરીદ્યું હોય તેમની સાથે વાત કરવાનો છે. તેઓ બિલ્ડર કેટલો સમયસર છે એની તથા વેચાણ બાદની સર્વિસ તથા કન્સ્ટ્રક્શનની ગુણવત્તા વિશે ચોક્કસ માહિતીઓ આપશે. જો ખરીદનારનો અનુભવ સારો હશે તો વાંધો નહીં આવે.